google/wiki40b huggingface dataset:
ISO 3166-2:LT

ISO 3166-2:LT er Litauens del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Litauen er det definert koder for ti fylker.
Hver kode består av to deler, atskilt av en bindestrek. Første del er LT, ISO 3166-1 alfa-2-koden for Litauen. Andre del er to bokstaver.
Otto Zdansky

Bakgrunn

Otto Zdansky, av jødisk opprinnelse, kom til Uppsala etter første verdenskrig der han ble tatt vare på av studentorganisasjonen ved Uppsala universitet. Ved studier i sin hjemby og ved kontakter med professoren i paleontologi ved universitetet, Carl Wiman, lykkes han å fullføre sine studier og disputerte i 1921.

Paleontolog, pekingmennesket

Wiman var en bekjent av forskeren Johan Gunnar Andersson som på tiden da Zdansky disputerte, ledet utgravninger i Kina. Gjennom disse kontaktene fikk Zdansky hjelpe til ved utgravningene og en dag fant han en kinntann fra en hominid i en grotte ved Chou Kou Tien ( Zhoukoudian) ikke langt fra Beijing (Peking). Da han siden vendte tilbake til Uppsala og gikk igjennom forskningsmaterialet, som var sendt dit, oppdaget han ytterligere to tenner. Han gjemte funnet unna og publiserte ingenting før i 1926, etter at han hadde rukket å undersøke grotten nøyere.
Han publiserte sine forskningsresultater i Nature, og fikk året etter et professorat ved universitetet i Kairo som han ble til 1950 før han vendte tilbake til Sverige og Uppsala.
Utforskningene i Kina ble fortsatt av den canadiske paleontologen Davidson Black og franskmannen Teilhard de Chardin, delvis i samarbeide med Otto Zdansky og Johan Gunnar Andersson. Ytterligere funn ble gjort og den fossile menneskeslektningen ble døpt Sinanthropus pekinensis.
Otto Zdansky er også kjent for sine utgravninger av pattedyrfossiler i Baode fylke i provinsen Shanxi.
Den thailandsk-laotiske grensetrefningen 1984

Gjennom 1980-tallet var det tre konflikter mellom Thailand og Laos - en båttrefning i 1980, en konflikt over tre landsbyer i 1984 og Den thailandsk-laotiske grensekrigen mellom 1987 og 1988. Denne artikkelen tar for seg trefningen i 1984.

Forhistorie

Frem til 1984 hadde det vært svært dårlige forhold mellom Laos og Thailand. Årsaken til dette, var en tvist om tre landsbyer i Xaignabouli-provinsen i Laos. Thailand hevdet at disse landsbyene rettmessig var en del av Phitsanulok-provinsen, og det kan henvises til flere tilfeller hvor thailandske tropper bevegde seg inn på området som Laos de facto kontrollerte og drev rekognosering og logging. Thailand kritiserte Vietnam, som hadde 40,000 soldater i landet, og hevdet at det var styresmaktene i Hanoi som fremprovoserte konflikten ved å gjennomføre tallrike raid. Vietnam avviste anklagene, og hevdet at de thailandske styrkene drev ulovlige aktiviteter i Laos.
Kvensk språkråd

Kvensk språkråd er et organ som arbeider rådgiving om kvensk språk. Det ble danna i april 2007, to år etter at kvensk fikk status som språk. Et prioritert emne er å opprette et standardisert skriftspråk basert på de ulike dialektene. Språkrådet er utnevnt av styret i Kvensk institutt.
Språkrådet behandler og sender normeringsforslag til Kvensk språkting, som er det organet som gjør endelige vedtak.
Lederen i Kvensk språkråd er Irene Andreassen, som også er statlig navnekonsulent for kvenske stedsnavn.
Det er ikke umulig at kvensk språkråd og kvensk språkting er blitt slått sammen
Dragutin Dimitrijević

Tidlig liv

Dimitrijević ble født i Serbia og gikk på det militære akademiet fra han var 16 år. Han gjorde det så bra på skolen at han ble umiddelbart rekruttert til generalens stab i den serbiske hæren etter han ble uteksaminert. Han spesialiserte seg på terrorisme. Hans militære strategier ble hovedgrunnlaget for den serbiske hæren under balkankrigene.

Attentatene

Misnøyen med Aleksandar Obrenovićs giftemål med Draga Mašin var veldig upopulært fordi Draga ikke hadde noe kongelig bakgrunn, og hadde et tvilsomt rykte. 11. juni 1903 angrep Dimitrijević og noen andre offiserer fra den serbiske hæren slottet og drepte Aleksandar og Draga. Under dette angrepet ble Dimitrijević hardt såret, men overlevde. Tre kuler ble aldri fjernet fra kroppen hans.
Senere planla han også et attentat på Frans Josef I av Østerrike-Ungarn, men dette mislyktes. Det er derfor en mening blant mange historikere at han bistod Unge Bosnia i deres attentat på Franz Ferdinand. Under avhør skal flere ha angitt ham som planlegger av attentatet men under de påfølgende rettssakene var det ingen som vitnet på dette.

Første verdenskrig

Hans påståtte involvering i attentatet på Franz Ferdinand ble sett på som en av de utløsende faktorene til første verdenskrig. Østerrike-Ungarns etterforskning på attentatet indikerte involvering av tre personer fra Serbia, foruten gruppen Unge Bosnia, Dimitrijević, Milan Ciganović, og major Voja Tankosić. Statsminister i Serbia på den tiden Nikola Pašić nektet imidlertid å utlevere disse tre til Wien 25. juli 1914 med forklaringen at det «ville være et brudd på Serbias grunnlov og lovgivning». Tre dager senere erklærte Østerrike-Ungarn krig mot Serbia.

Rettssak og henrettelse

Nikola Pašić, som jobbet for et felles Jugoslavia, fryktet de nasjonalistiske kreftene som rådet i Den svarte hånd og bestemte seg for å kvitte seg med disse. Den svarte hånd ble offisielt oppløst og de fleste av de høytstående medlemmene ble arrestert og siktet for et angivelig planlagt attentat mot Aleksandar I av Jugoslavia. 23. mai 1917 ble Dimitrijević dømt for forræderi og henrettet 26. juni sammen år ved arkebusering. Han ble i 1953 frikjent for anklagen.
Eagles (album)

Accolades

I 2003 kom Eagles på 374. plass på musikkmagasinet Rolling Stones liste over «Tidenes 500 beste album».
67. luftvernbrigade

67. luftvernbrigade (russisk:67-я зенитная ракетная бригада), FPN 32383, er en luftvernbrigade i det russiske forsvaret som er underlagt 58. armé i Russland  Brigaden er forlagt til Vladikavkaz i Nord-Ossetia.
NorgesLexi

NorgesLexi er nettbasert, norsk, politisk oppslagsverk, basert på de tidligere utgitte oppslagsverkene Norsk krigsleksikon (Cappelen, 1995), Pax Leksikon (Pax forlag, 1978-81), og Arbeidernes Leksikon (Arbeidermagasinets forlag, 1931-36) med usignerte artikler oversatt fra en sovjetisk encyclopedi.
NorgesLexi ble startet som et samarbeid mellom Institutt for sammenliknende politikk ved Universitetet i Bergen og Fjell kommune. Prosjektet har fått støtte fra Kirke- og Undervisningsdepartementet i 1998 og 2000.
Colaspidea

Utseende

Stort sett middelsstore bladbiller, gjerne brunlige til svarte på farge, ikke påfallende blanke. Antennene er tynne og forholdsvis lange, beina nokså kraftige. Pronotum er vanligvis betydelig smalere enn dekkvingene.

Levevis

Både larvene og de voksne (imago) er planteetere.

Utbredelse

Slekten er utbredt i Middelhavsområdet og i Nord-Amerika, men det er mulig at artene i de to områdene bør plasseres i hver sin slekt.
Riksdagsvalget i Tyskland 1874

Valget i Tyskland 1874 var det andre føderale valget i Tyskland etter den tyske riksgrunnleggelse.
Det westfalske systemet

Det westfalske systemet er et internasjonalt politisk system der suverene og formelt likeverdige stater er hovedaktørene. Dette bygger på forestillingen om at freden i Westfalen i 1648, som avsluttet tredveårskrigen, stadfestet de folkerettslige prinsippene om suverenitet og territorialhøyhet, slik de forstås i moderne tid. Betegnelsen brukes ofte om det nåværende internasjonale systemet. På 2000-tallet har flere statsvitere stilt spørsmål ved begrepets gyldighet i samtiden og denne tolkningen av historien.
European Le Mans Series

European Le Mans Series (ELMS) er et europeisk mesterskap innen langdistanseracing. Mesterskapet er åpent for de samme bilene som deltar i 24-timersløpet på Le Mans. Eneste nordmann som har deltatt i Le Mans Series er Thor-Christian Ebbesvik
Rhagiini

Utseende

Små til ganske store (6-30 mm), som oftest slanke og ikke påfallende hårete trebukker. Hodet er fremoverstrakt og relativt lite, pronotum minst så langt som bredt og sterkt hvelvet. Antennene er oftest ikke påfallende lange. De har en tydelig, innsnørt "hals" bak på hodet. Dekkvingene dekker vanligvis hele bakkroppen, beina er slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Skadedyr

Få eller ingen av disse artene er å regne som skadedyr, da larvene utvikler seg bare i trevirke som forlengst er dødt, oftest også soppangrepet.
Kwalliso

Struktur

Kwalliso-systemet er drevet av en egen politimyndighet, og har derfor ingen tilknytning til det nordkoreanske rettssystemet. Imidlertid er hver leir forventet å operere innenfor statens Jucheideologi.

Prinsipper

Fangene fortelles regelmessig at de er nasjonens fiender og har forrådt nasjonens leder, og fortjener henrettelse, men at Koreas arbeiderparti i sin barmhjertighet har bestemt at en skal få leve for å betale for ditt svik, gjennom tvangsarbeid, resten av livet.
Bakgrunnen for leirene er i stor grad bygget på kollektiv straff, der individene tar ansvaret for din egen klasses feil. Vaktene i Kwalliso understreker dette poenget ved å stadig vekk gravere inn Kim Il-sung’s taler i trær og ved inngangsdører. Grupper av fanger gis arbeidskvoter som må oppfylles. Hvis ikke blir de allerede små matrasjonene redusert.

Arbeidsforhold

Matrasjonene ligger under hva som er ansett som minimum for å overleve. Dette kombineres med hardt manuelt arbeid, noe som igjen fører til høye dødstall. Dette skyldes også dårlige hygieniske forhold. Mais er hovedføden i leirene, men kan suppleres ved at en arbeider får rasjoner av hvete eller kjøtt. I hver gruppe på fem personer finnes det en informant.
Arctobius agelenoides

Utseende

Arctobius agelenoides er en ganske stor og kraftig edderkopp. På forkroppen er den fremste «hode-delen» tydelig avgrenset fra resten. Den har åtte øyne fordelt på to tverr-rader. Beina er ringet, vekselvis lyse og mørke. Bakkroppen er eggformet med en mørk tegning i midten, som kan minne om et vindu, derav det norske navnet.

Levevis

Arctobius agelenoides produserer såkalt cribellat silke, en svært fintrådet, krusete og blålig silke. Den lager et skjulested  og rundt dette er svært uryddig, ikke klebrig spinn. Et byttedyr (insekt) som beveger seg inn i det, vil svært lett vikle seg inn i de fine trådene. Spinnene lages om natten, men edderkoppen henter byttedyr til alle tider. 
Hunnene holder seg stort sett ved spinnet sitt, hannene vandrer ofte rundt på leting etter hunner. Han kommer i kontakt med hunnen i skjulestedet, ved å tromme på nettet med palpene og bakkroppen. Etter parringen legger hunnen et sett med egg i inngangen til skulestedet, deretter dør hun vanligvis, og blir senere spist av de nyklekte ungene, som deretter sprer seg. Nettene kan finnes rundt hull i murer og barken på trær, under steiner og mellom løvstrø.
Litteraturhus

Et litteraturhus er en institusjon som er opptatt av formidling av moderne litteratur og som oppfordrer diskusjon omkring litteratur. Det er ofte organisert som en forening eller en stiftelse.
Et litteraturhus er «samlingspunkt for forfattere, kritikere, litterater, studenter og i det hele tatt alle som er interesserte i og glade i litteratur», heter det på hjemmesiden til Litteraturhuset i København.
Trigonarthrini

Utbredelse

Gruppen finnes på Madagaskar.
Hoplistonychus

Utseende

En middelsstor, avlang, gulbrun trebukk. Dekkvingene er mønstret med lyse (perlemorsaktige) og svarte flekker. Antennene er omtrent så lange som kroppen. Pronotum er tønneformet uten tenner på ytterkanten, betydelig bredere enn langt.

Utbredelse

Arten er vidt utbredt  i Sør-Amerika, fra Fransk Guyana i nord til det nordlige Argentina i sør.
Pixel (band)

Pixel er et norsk jazz-band.
Limnologi

Limnologi er vitenskapen om innsjøer og rennende vann (engelsk: «the science of inland waters»). Faget omfatter ikke bare alle de innsjøer som inneholder ferskvann, men også saltsjøer som er vanligere på andre breddegrader, og innelukkede bassenger med sjøvann i bunnen nylig avsnørt fra sjøen. Limnologi var lenge et fag på et eget institutt ved Universitetet i Oslo, men det forvaltes nå ved Biologisk institutt under Det matematisk-naturvitenskapelige fakultet (UiO). Her kan man idag studere limnologi som en del av sitt studium til mastergraden, og eventuelt videreføre dette til en doktorgrad.

Jobbmuligheter

På grunn av fagets sammensatte karakter arbeider limnologer idag i faginstitusjoner som ved universitetet og høyskoler, og ved Norsk institutt for vannforskning, ved fylkesmennenes miljøvernavdelinger, som konsulenter i større private institusjoner (f.eks. Norsk Hydro, Yara), i egne firmaer, og som velkvalifiserte lektorer i skoleverket.
Norge har nær 100 000 innsjøer større enn 1 ha (10 daa), hvorav 2163 er større enn 1 km². EUs vanndirektiv, som Norge er forpliktet til å følge, forlanger nå en god oversikt over våre innsjøers tilstand innen 2015. Dette er en formidabel oppgave for faget og dets institusjoner.
Muttur-massakren i 2006

Hendelsen

Da likene ble funnet, hadde byen Muttur blitt erobret av Sri Lankiske regjeringsstyrker. Det hadde foregått harde kamper mellom regjeringsstyrkene og Tamiltigrene (LTTE) uken før likene ble oppdaget. Likene ble funnet, liggende med ansiktene ned og med skudd i hodene, i en leir for Action Contre la Faim.

Sri Lanka Monitoring Mission

Sri Lanka Monitoring Mission (SLMM) mistenker at Sri Lankiske regjeringsstyrker stod bak massakren. Ifølge SLMM, er «de overbevist over at det ikke kan være noen annen bevæpnet gruppe enn sikkerhetsstyrkene som faktisk kan stå bak hendelsen». 
Lederen for SLMM, den pensjonerte svenske generalen Ulf Henricsson, sa at «dette var en av de mest alvorlige senere forbrytelsene mot humanitære hjelpearbeidere i verden».

Action Contre la Faim

Action Contre la Faim beskrev drapene som en krigsforbrytelse.

Sri Lankas regjering

Sri Lankas regjeringe benekter noe ansvar for hendelsen, de militære hevder at de drepte må ha blitt fanget i kamper mellom regjeringssoldater og opprørene, og påstod at Tamiltigrene stod bak drapene.

Regjeringskommisjon

Etter økende press utenfra om å etterforske hendelsen fra det internasjonale samfunnet, beordret president Mahinda Rajapakse i september 2006 dannelsen av en kommisjon med mandat til å se på 15 angivelige lovbrudd, inklusive Muttur-massakren på ACF-staben. De manglende resultatene fra tidligere tilsvarende kommisjoner gjorde at en gruppe med bilaterale bidragsytere fremforhandlet en gruppe med International Independent Eminent Persons (IIGEP) som, invitert av presidenten, fikk mandatet til å observere etterforskingen av kommisjonen. Blant landene som deltok var Australia. IIGEP stoppet sitt arbeide 30. april 2008, og overleverte sin rapport på hendelsene samme måned.
Etterforskingen som Sri Lankas regjering foretar seg pågår fremdeles. Den australske regjeringen tilbydde etterforskingsbistand.

Påstander i 2008

En Sri Lankisk menneskerettighetsgruppe hevdet i mars 2008 at det var lokale sikkerhetsstyrker som stod bak drapene, samt at regjeringen hadde forsøkt å dekke over hendelsen. Gruppen "University Teachers for Human Rights" (UTHR) navnga tre personer, en lokal sikkerhetsvakt og to politikonstabler som drapsmennene av de fleste av de 17 nødhjelpsarbeiderne. En talsmann for UTHR sa: «The evidence shows state security forces, including police, killed them and that senior police officers covered it up».
Louisa kullkraftverk

Louisa kullkraftverk er et kullkraftverk i Louisa County, delstaten Iowa, USA. Det har en installert produksjonskapasitet på 812 MW, fordelt på 1 blokk / turbin. Operatør er MidAmerican Energy Co, og Old Doninion Electric Corp. Brenselkilden er kull og naturgass.
Lloyd Bridges

Privat

Bridges giftet seg med Dorothy Louise Simpson i New York 1938. Sammen fikk de fire barn, deriblant skuespillerne Jeff og Beau Bridges. Sønnen Garrett Myles Bridges døde av krybbedød i 1948. Han var farfar til skuespilleren Jordan Bridges.
Bridges fremmet en verdensregjering. «The devastation caused by war and the pollution of our environment knows no boundaries. Only an effective world government could provide sufficient law and have the power to control these destructive forces.» Han støttet også flere organisasjoner, blant andre Oceana og Heal the Bay.
Bridges døde 10. mars 1998, 85 år gammel.

Utmerkelser

Han mottok en stjerne på Hollywood Walk of Fame i 1994.
Hanna Schygulla

Karriere

Hanna Schygulla er datter av Joseph Schygulla og Antonie Mzyk. Hun kom med moren i 1945 som flyktning fra Schlesien til München. Faren kom tilbake fra krigsfangenskap i 1948. Hun gikk på Luisengymnasium i München og bodde deretter et år i Paris som au pair. Fra 1964 studerte hun germanistikk og romanistikk, og tok samtidig undervisning i skuespill i München. 
Under skuespillundervisningen ble hun kjent med Fassbinder, som i september 1967 rekrutterte henne til sitt teater. Der spilte hun i en rekke oppsetninger. Hun fikk også flere små filmroller. I april 1969 gav Fassbinder henne en viktig rolle i Kjærligheten er kaldere enn døden. Fra da av og frem til 1972 spilte Schygulla med ett unntak i alle Fassbinders filmer og samtidig i mange av hans teaterstykker. Etter 1974 løsnet hun båndene til Fassbinder og spilte i filmer av andre regissører. Hun deltok også på teaterturnéer og hadde roller i klassiske teaterstykker som Rose Bernd. I 1978 innledet hun et nytt samarbeid med Fassbinder, da hun fikk hovedrollen i Maria Brauns ekteskap. 
I 1980 spilte hun hovedrollen i Lili Marleen. Hun spilte senere også i franske, italienske og amerikanske filmer. Fra 1990-tallet ble hun også kjent som chansonsangerinne. Hun har bodd i Paris siden 1981.
Schygulla ble i 2010 utnevnt til medlem av Den bayerske fortjenstorden.
Nederlandsk mesterskap på skøyter allround menn

Nederlandsk mesterskap på skøyter allround menn (ofte forkortet til NK allround menn) er et årlig sammenlagtmesterskap på skøyter i Nederland over distansene (500m, 5000m, 1500m og 10000m). Mesterskapet ble første gang arrangert i 1901 (men da bare over distansene 500m, 5000m og 1500m) i Leeuwarden og ble vunnet av Eeko Banning, foran Sytze Bouma. Sesongene 1903 til og med 1922 var distansene 500m, 5000m, 1500m og 10000m, men da med finale-løp eller omløp på 500m og veldig ofte det samme på 1500m. Fra sesongen 1929 var det bare de klassiske distansene som gåes nå i stor firkamp.

Sammenlagt

Oppdatert etter NK allround 2018
* = Bart Veldkamp gikk senere i det belgiske mesterskapet,

og Hans van Helden gikk senere i det franske mesterskapet.

Distanser

Ikke helt oppdatert.
Viktor Kingissepp

Bakgrunn

Kingissepp var sønn av en fabrikkarbeider. Han gjennomgikk gymnasiet i Kuressaare og var i skoletiden delaktig i hemmelige litterære sirkler med fokus på marxismen. I 1906 påbegynte han sine studier i matematikk og fysikk ved Statsuniversitetet i St. Petersburg. Han tilhørte det russiske sosialdemokratiske partis estiske avdeling i St. Petersburg. I en mellomperiode bodde han i Moskva, før han i 1910 fortsatte sin utdannelse i Petersburg, denne gang studerte han romanske og germanske språk.

Kommunistleder

Kingissepp var en av sentralskikkelsene under oktoberrevolusjonen i 1917 i Estland. Det estiske revolusjonære rådet (estisk: Eestimaa Sõja-Revolutsioonikomitee) i Tallinn, som Kingisssepp var nestleder for, utropte seg som Estlands nye makthavere, avsatte guvernementkommissæren Jaan Poska og oppløste parlamentet.
Dette ble en parentes, ettersom andre partier hadde til hensikt å erklære Estlands uavhengighet fra Russland. Selvstendighetserklæringen kom den 24. februar 1918, hvorpå Konstantin Päts ble regjeringssjef. Kingissepp satte seg i ledelsen av motstanden mot den nye regjeringen i mars måned. 
Han flyktet tilbake til Petrograd etter at Estland ble okkupert av den tyske hær. Han sluttet seg til Tsjekaen, og i august 1918 arresterte han Fanny Kaplan, som hadde skutt og forsøkt å drept Vladimir Lenin. 
Kingissepp returnerte til Estland i november 1918. Da var Estlands kommunistparti blitt forbudt, hvorpå kommunistene virket under Kominterns estiske avdeling i 1920-årene. Kingissepp var den som stod for den hemmelige organisering av den estiske kommunismen. Han ledet partiets første kongress i november 1920.
Kingissepp ble arrestert på sitt skjulested av det estlandske sikkerhetspolitiet Kaitsepolitseiamet den 3. mai 1922, etter en større demonstrasjon i Tallinn. Han ble henrettet like etter, uten rettegang, anklaget for forræderi. Liket ble senket i havet.
Hans sønn Sergei Kingissepp virket senere i NKVD, men døde under evakueringen av Tallinn i 1941.

Oppkallinger

Den bolsjevikrussiske regjeringen omdøpte den byen Jamburg til Kingisepp for å hedre ham. En rekke estiske gater fikk en Kingissepp-gate. I sovjettiden etter andre verdenskrig fikk i 1952 også byen Kuressaare, nær hans fødeby, nytt navn etter ham, Kingissepa, men fikk tilbake sitt gamle navn i 1988.
Takehiro Otani

Karriere

Takehiro Otani startet sin profesjonelle karriere i Mito HollyHock i 1999.
Kryptoanalyse

Svakheter

Maria Stuart fikk smertelig erfare svakhetene ved et monoalfabetisk substitusjonschiffer. Hun ville styrte den engelske dronningen Elizabeth. Meldingene til og fra Mary og hennes tilhengere ble oppdaget. Etter at Thomas Phelippes hadde dekryptert meldingene ved hjelp av frekvensanalyse, ble konspirasjonen oppdaget. I 1587 ble hun og hennes tilhengere torturert og halshugd.

Polyalfabetisk substitusjonschiffer

Denne hendelsen og andre førte etter hvert til at den franske diplomaten Vigenère (1523–1596), introduserte det polyalfabetiske substitusjonschifferet, et chiffersystem hvor flere bokstaver representerer en bokstav. Den første metoden for å bruke et slikt chiffer har fått navn etter ham, Vigenérechifferet.
Dette var en revolusjon innen kryptering, og metoden ble mye brukt av militære og diplomater. Selv denne krypteringsmetoden kunne knekkes, ved blant annet å se på kombinasjoner av bokstaver, gjetting på klartekstinnholdet og nøkkelens lengde.
I 1917 ble det berømte Zimmermann-telegrammet dekryptert av England. Det ble senere publisert i New York Times. Telegrammet viste at Tyskland prøvde å skape konflikt mellom Mexico og USA. Dekrypteringen av telegrammet var sterkt medvirkende til at USA gikk med i første verdenskrig på de alliertes side.
De tyske diplomatene hadde blant annet brukt et kodesystem hvor tall representerte ord. 789 kunne bety og ,1153 kunne bety Mexico, 234 USA, 32 mellom og 3425 kunne bety krig. «3425 32 1153 789 234» betyr således «krig mellom USA og Mexico». Det Tyskland ikke visste var at England hadde kjennskap til noen av kodene som var i bruk. Ved å gjette på klartekstinnholdet kombinert med de kodene man kjente til, ble det mulig å knekke meldingen.

Brute force

Den vanligste metoden for å knekke et chiffer, er å gjette på nøkler ved å prøve og feile. Ved å bruke rå kraft, «brute force» kan en datamaskin prøve mange forskjellige nøkler helt til teksten inneholder kjente ord. Bruker man korte nøkler eller nøkler med kjente ord, blir oppgaven enklere.
Den meste kjente varianten av datakrypteringssystemet DES (Data Encryption Standard) med 56 bits-nøkkel, kan i dag knekkes i løpet av noen timer. Dette er desidert den mest brukte metoden. Et krypteringssystem som bruker symmetrisk nøkkel, bør i dag være på 128 bits for å være tilstrekelig sikkert. 128 Bits har flere tusen millioner milliarder kombinasjoner enn en 56 bits nøkkel.